3. การประกอบธุรกิจของแต่ละสายผลิตภัณฑ์

3.1 ลักษณะบริการ

ก) บริษัท ทรีนีตี้ วัฒนา จำกัด (มหาชน)

บริษัท ทรีนีตี้ วัฒนา จำกัด (มหาชน) ดำเนินธุรกิจในด้านการลงทุน โดยบริษัทได้ลงทุนในบริษัทย่อย
3 บริษัท คือ บริษัทหลักทรัพย์ ทรีนีตี้ จำกัด บริษัท ทรีนีตี้ แอ๊ดไวซอรี่ 2001 จำกัด และบริษัท
ทรีนีตี้ อินฟอร์เมชั่น จำกัด โดยลักษณะการดำเนินธุรกิจของกลุ่มบริษัท
คณะกรรมการของบริษัทจะเป็นผู้กำหนดนโยบายเพื่อให้บริษัทย่อยทั้งสามนำไปปฏิบัติ
โดยผ่านคณะกรรมการของบริษัทย่อยทั้ง 3 บริษัท

ปลายปี 2546 บริษัทได้ลงทุนในหลักทรัพย์จดทะเบียน ซึ่งดูแลโดยบริษัท ทรีนีตี้ อินฟอร์เมชั่น จำกัด
ซึ่งคณะกรรมการได้แต่งตั้งคณะกรรมการพิจารณาการลงทุน
และได้กำหนดนโยบายและระเบียบวิธีปฏิบัติในการลงทุนหลักทรัพย์ บริษัทมีรายได้การลงทุนในปี
2546 จำนวน 12 ล้านบาท

นโยบายการการลงทุนของบริษัท

บริษัทมีนโยบายการลงทุนและค้าหลักทรัพย์จดทะเบียนที่มีพื้นฐานและผลการดำเนินงานที่ดี
มีบทวิเคราะห์สนับสนุน โดยลักษณะการลงทุนและค้าหลักทรัพย์จะขึ้นกับสภาวะตลาด

นโยบายการควบคุมดูแลการลงทุน

คณะกรรมการบริษัทได้อนุมัติวงเงินลงทุนและระเบียบวิธีปฏิบัติและการบริหารความเสี่ยงเกี่ยวกับการลงทุนในหลักทรัพย์และให้คณะกรรมการพิจารณาการลงทุนทำหน้าที่กำหนดนโยบายในการคัดเลือกหลักทรัพย์สำหรับลงทุนและกำหนดมาตรการต่าง
ๆ ในการบริหารความเสี่ยงตามแต่ละประเภทของหลักทรัพย์
หรือประเภทของบัญชีเงินลงทุนของบริษัท และประเมินรวมทั้งทำหน้าที่ติดตามผลการลงทุน
เพื่อรายงานต่อคณะกรรมการบริษัท (โปรดดูรายละเอียดในส่วนที่ 2 ข้อ 9
หัวข้อการกำหนดอำนาจอนุมัติของคณะกรรมการพิจารณาการลงทุน)

นโยบายการตั้งสำรองค่าเผื่อการด้อยค่าของเงินลงทุน

บริษัท ทรีนีตี้ วัฒนา จำกัด (มหาชน)
จะแสดงมูลค่าเงินลงทุนในหลักทรัพย์เพื่อค้าและเผื่อขายตามมูลค่ายุติธรรม
สำหรับการเปลี่ยนแปลงมูลค่าของหลักทรัพย์เพื่อค้าจะบันทึกเป็นรายการกำไรหรือขาดทุนในงบการเงิน
ส่วนการเปลี่ยนแปลงมูลค่าของหลักทรัพย์เผื่อขายจะบันทึกเป็นรายการแยกต่างหากในส่วนของผู้ถือหุ้น
ยกเว้นหากหลักทรัพย์เผื่อขายนั้นเกิดการด้อยค่าอย่างถาวร
บริษัทจึงบันทึกการด้อยค่านั้นในงบกำไรขาดทุนทันที

ข) บริษัทหลักทรัพย์ ทรีนีตี้ จำกัด

1) ธุรกิจหลักทรัพย์

บริษัทหลักทรัพย์ ทรีนีตี้ จำกัด ดำเนินธุรกิจหลักทรัพย์ โดยมีรายละเอียดแยกตามประเภทธุรกิจดังนี้

1.1) การเป็นนายหน้าซื้อขายหลักทรัพย์

บริษัทหลักทรัพย์ ทรีนีตี้ จำกัด เป็นสมาชิกตลาดหลักทรัพย์แห่งประเทศไทยหมายเลข 22
ตั้งแต่เดือนมีนาคม 2545 ให้บริการด้านนายหน้าซื้อขายหลักทรัพย์
โดยมีส่วนแบ่งตลาดมูลค่าการซื้อขายหลักทรัพย์ในปี 2544 ปี 2545 และปี 2546 ดังนี้

ตารางแสดงส่วนแบ่งตลาดมูลค่าซื้อขายหลักทรัพย์

+---------------------------+--------------+-------------+------------+
| มูลค่าการซื้อขายหลักทรัพย์       | ปี 2544 *     | ปี 2545      | ปี 2546     |
+---------------------------+--------------+-------------+------------+
| ตลาดหลักทรัพย์ฯ (ล้านบาท)     | 1,172,088    | 2,061,642   | 4,700,472  |
+---------------------------+--------------+-------------+------------+
| บริษัท (ล้านบาท)             | 51,702.65    | 106,640.88  | 227,811.38 |
+---------------------------+--------------+-------------+------------+
| ส่วนแบ่งตลาดของบริษัท (%)     | 2.21         | 2.59        | 2.42       |
+---------------------------+--------------+-------------+------------+

  ที่มา : ตลาดหลักทรัพย์แห่งประเทศไทย

  หมายเหตุ : * ปี 2544 ข้อมูลตั้งแต่เดือนมีนาคม - ธันวาคม

บริษัทฯให้บริการด้านนายหน้าซื้อขายหลักทรัพย์กับลูกค้าทั้งที่เป็นบุคคลธรรมดา นิติบุคคล
และลูกค้าสถาบัน ในปี 2546 จำนวนลูกค้าของบริษัทฯเพิ่มขึ้นจาก 3,783 ราย ณ สิ้นปี 2545 เป็น
8,751 ราย ณ สิ้นปี 2546 ซึ่งเพิ่มขึ้นจำนวน 4,968 ราย หรือคิดเป็นร้อยละ 131.32
ทั้งนี้บริษัทได้กำหนดนโยบายในการรับลูกค้า การอนุมัติและการปรับวงเงินซื้อขายหลักทรัพย์ให้ลูกค้า
รวมถึงนโยบายในการควบคุมและติดตามการซื้อขายหลักทรัพย์ของลูกค้าดังนี้

นโยบายในการรับลูกค้าและอนุมัติวงเงินซื้อหลักทรัพย์ให้ลูกค้า 

บริษัทหลักทรัพย์ ทรีนีตี้ จำกัด มีนโยบายในการคัดเลือกลูกค้าที่มีคุณภาพ และมีประวัติการเงินดี ทั้งนี้
บริษัทฯมีนโยบายในการรับลูกค้าและกำหนดขอบเขตและอำนาจอนุมัติวงเงินซื้อหลักทรัพย์ให้ลูกค้าตามเกณฑ์
ดังนี้

บุคคลธรรมดา พิจารณาจากความมั่นคงของหน้าที่การงาน รายได้ต่างๆที่เพียงพอ
รวมทั้งความสามารถในการชำระเงินในวงเงินที่ได้รับอนุมัติได้
โดยต้องมีเอกสารประกอบการพิจารณา ได้แก่ สำเนาบัตรประจำตัวประชาชน
หรือสำเนาหนังสือเดินทาง สำเนาทะเบียนบ้าน สำเนาสมุดคู่ฝากบัญชีออมทรัพย์ หรือ Bank
Statement

นิติบุคคล/ ลูกค้าสถาบันการเงิน พิจารณาจากฐานะการเงิน กลุ่มผู้ถือหุ้น
ผู้บริหารและตลอดจนความมั่นคงและผลประกอบการที่ดีของธุรกิจ
โดยต้องมีเอกสารประกอบการพิจารณาได้แก่
สำเนาบัตรประชาชนหรือสำเนาหนังสือเดินทางของผู้มีอำนาจกระทำการแทน
สำเนาหนังสือรับรองการจดทะเบียนหุ้นส่วนของบริษัท (อายุย้อนหลังไม่เกิน 6 เดือน)
งบการเงินย้อนหลัง 2 ปี หรือ Bank Statement

แบบฟอร์มของบริษัทในการเปิดบัญชีประกอบด้วย

1. ใบคำขอเปิดบัญชีซื้อ-ขายหลักทรัพย์

  2. สัญญาแต่งตั้งตัวแทนนายหน้าซื้อขายหลักทรัพย์

  3. บัตรตัวอย่างลายมือชื่อ

  4. หนังสือมอบอำนาจกรณีที่ลูกค้าให้บุคคลอื่นใดกระทำการแทน

เมื่อเจ้าหน้าที่ได้ตรวจสอบความถูกต้องครบถ้วนของเอกสารและตรวจสอบความมีตัวตนของลูกค้าแล้ว
และ พิจารณาเห็นสมควรอนุมัติให้มีวงเงินซื้อขายหลักทรัพย์กับบริษัทได้
ก็จะเสนอความเห็นพร้อมกับวงเงินต่อผู้บังคับบัญชาและจัดส่งให้เจ้าหน้าที่ฝ่ายปฏิบัติการที่ดูแลงานพิจารณาเครดิต
เพื่อตรวจสอบความครบถ้วนของเอกสารการเปิดบัญชีและให้ความเห็นต่อวงเงินที่ขออนุมัติก่อนนำเสนอขออนุมัติจากผู้มีอำนาจอนุมัติตามลำดับชั้น
(โปรดดูรายละเอียดในส่วนที่ 2 ข้อ 9
หัวข้อการกำหนดอำนาจอนุมัติของคณะกรรมการพิจารณาสินเชื่อ)

นอกจากนั้นเมื่อลูกค้าเปิดบัญชีกับบริษัทครบ 1 ปี
บริษัทจะดำเนินการประเมินวงเงินและปรับปรุงข้อมูลลูกค้าให้เป็นปัจจุบันทุกราย ในระหว่างปี
หากลูกค้าต้องการปรับวงเงิน เจ้าหน้าที่จะพิจารณาประวัติการชำระเงิน ปริมาณการซื้อขาย
และรวบรวมข้อมูลเพื่อการพิจารณาวงเงินเพิ่มเติมเพื่อนำเสนอตามขั้นตอนข้างต้น

นโยบายการควบคุมและติดตามการซื้อขายหลักทรัพย์ของลูกค้า

บริษัทหลักทรัพย์ ทรีนีตี้ จำกัด มีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ ได้แก่
การจัดให้มีการควบคุมผู้ใช้ระบบซื้อขายหลักทรัพย์
การกำหนดหลักเกณฑ์ในการควบคุมดูแลเจ้าหน้าที่รับอนุญาต เจ้าหน้าที่การตลาด
และบุคคลอื่นที่เกี่ยวข้อง การกำหนดวงเงินให้ลูกค้าอย่างเหมาะสม
การกำหนดอำนาจอนุมัติการซื้อขายบนระบบซื้อขายหลักทรัพย์
การจัดระบบงานและช่องทางให้ลูกค้าสามารถร้องเรียนในกรณีที่เจ้าหน้าที่ปฏิบัติไม่เหมาะสม
รวมถึงการดูแลกรณีที่มีข้อผิดพลาดในการทำรายการให้ลูกค้าและแก้ไขให้เกิดความผิดพลาดลดลง
เป็นต้น
นอกจากนั้นบริษัทฯยังมีระเบียบปฏิบัติภายในต่างๆเพื่อควบคุมดูแลการซื้อขายและการชำระราคาของลูกค้าเพื่อไม่ให้เกิดความเสี่ยงกับบริษัทฯ
ได้แก่ การห้ามไม่ให้ลูกค้าซื้อเพิ่มเมื่อเกิดการชำระล่าช้า
รวมไปถึงการปรับลดวงเงินและการปิดบัญชี หากลูกค้ามีปัญหาในการชำระเงิน เป็นต้น

นอกจากนั้น บริษัท ทรีนีตี้ อินฟอร์เมชั่น จำกัด
ซึ่งให้บริการงานตรวจสอบและดูแลการปฏิบัติงานภายในแก่บริษัทหลักทรัพย์
จะเป็นผู้ตรวจสอบการซื้อขายของลูกค้า และการปฏิบัติงานของเจ้าหน้าที่
และแจ้งผลการตรวจสอบโดยตรงถึงกรรมการอำนวยการ คณะกรรมการบริษัท
และคณะกรรมการตรวจสอบ

  1.2 ) การให้กู้ยืมเพื่อซื้อหลักทรัพย์ในระบบเครดิตบาลานซ์ (Credit Balance)

บริษัทหลักทรัพย์ ทรีนีตี้ จำกัด เริ่มการบริการให้กู้ยืมเพื่อซื้อหลักทรัพย์ในระบบเครดิตบาลานซ์
(Credit Balance) เมื่อเดือนมกราคม 2546 บริษัทฯ ได้กำหนดนโยบาย
ขั้นตอนการดำเนินการและอำนาจอนุมัติให้รัดกุมและให้สอดคล้องกับสภาวะการลงทุน
ตลอดจนหลักเกณฑ์และข้อบังคับต่าง ๆ ที่เกี่ยวข้อง โดยสรุปได้ดังนี้

นโยบายการให้กู้ยืมเพื่อซื้อหลักทรัพย์

บริษัทฯกำหนดวงเงินให้กู้ยืมแก่ลูกค้าแต่ละรายไม่เกินร้อยละ 25 ของเงินกองทุนของบริษัท
ซึ่งบริษัทฯจะพิจารณารับลูกค้าโดยวิเคราะห์ฐานะการเงินและความรู้ความเข้าใจของลูกค้าในเรื่องความเสี่ยงและวิธีการในการกู้ยืมเพื่อซื้อหลักทรัพย์
สำหรับหลักทรัพย์ที่อนุญาตให้กู้ยืม
บริษัทฯโดยคณะกรรมการพิจารณาสินเชื่อมีนโยบายในการคัดเลือกหลักทรัพย์ที่จะอนุญาตให้กู้ยืมจากการพิจารณาสภาพคล่องในการซื้อขายของหลักทรัพย์
ความผันผวนของราคาและปัจจัยพื้นฐานของหลักทรัพย์นั้นๆ
รวมถึงการกำหนดอัตรามาร์จิ้นของหลักทรัพย์ที่อนุญาตให้ซื้อขายตามความเสี่ยงของหลักทรัพย์เพื่อให้บริษัทฯมีหลักประกันจากลูกค้าที่เพียงพอป้องกันความเสี่ยงในการให้กู้ยืมเงิน

นโยบายในการรับลูกค้าและอนุมัติวงเงินซื้อหลักทรัพย์ให้ลูกค้า

เมื่อลูกค้าแสดงความจำนงที่จะขอวงเงินระบบเครดิตบาลานซ์
เจ้าหน้าที่การตลาดต้องจัดให้มีข้อมูลของลูกค้าตามที่บริษัทกำหนด
และต้องทำความเข้าใจกับลูกค้าเกี่ยวกับการลงทุน ประวัติการลงทุน
และประวัติการกู้ยืมเงินเพื่อซื้อหลักทรัพย์
ความพร้อมและความเข้าใจในการปฏิบัติตามกฎระเบียบเกี่ยวกับการกู้ยืมเงินเพื่อซื้อหลักทรัพย์
โดยให้ลูกค้าลงนามในแบบข้อชี้แจงสำหรับการเปิดบัญชีซื้อขายระบบเครดิตบาลานซ์
ก่อนดำเนินการและนำเสนอเพื่อขออนุมัติวงเงินตามขั้นตอนการเปิดบัญชีที่กล่าวในข้อ 1.1)
ทั้งนี้การพิจารณาวงเงินให้ลูกค้าจะพิจารณาวงเงินรวมทุกประเภท สำหรับบัญชีที่มีกับบริษัทฯ

นโยบายการควบคุมและติดตามการซื้อขายหลักทรัพย์ของลูกค้า

บริษัทฯ กำหนดนโยบายการควบคุมและติดตามการซื้อขายหลักทรัพย์ของลูกค้าเช่นเดียวกับข้อ 1.1)
และเพิ่มเติมขั้นตอนปฏิบัติในเรื่องต่อไปนี้

1.  การวางหลักประกัน การเรียกหลักประกันและการบังคับชำระหนี้

  บริษัทฯรับเฉพาะเงินสดและหลักทรัพย์จดทะเบียนเป็นหลักประกันเท่านั้น
  และกำหนดให้เจ้าหน้าที่การตลาดและเจ้าหน้าที่ฝ่ายปฏิบัติการสอบทานความเพียงพอของหลักประกันของลูกค้าทุกวัน
  หากต้องมีการบังคับชำระหนี้
  บริษัทฯได้ให้อำนาจฝ่ายปฏิบัติการดำเนินการบังคับขายหลักทรัพย์ของลูกค้าได้หากเจ้าหน้าที่การตลาดไม่ได้บังคับขายตามข้อกำหนดของบริษัท

2.  การดูแลหลักประกันและทรัพย์สินของลูกค้า

  บริษัทฯแยกหลักประกันของลูกค้าจากบัญชีของบริษัทฯ
  และปฏิบัติต่อทรัพย์สินของลูกค้าตามประกาศคณะกรรมการกำกับหลักทรัพย์และตลาดหลักทรัพย์

  1.3) การค้าหลักทรัพย์

บริษัทฯ มีการลงทุนในตราสารหนี้ระยะสั้นอายุไม่เกิน 90 วันตั้งแต่ปี 2544 เป็นต้นมา จนกระทั่งได้รับเงินเพิ่มทุนจากการระดมทุนในตลาดหลักทรัพย์ในปลายปี 2545 บริษัทฯจึงพิจารณาเพิ่มการลงทุนในตราสารหนี้ที่มีอายุยาวขึ้นรวมทั้งเพิ่มการลงทุนในหลักทรัพย์จดทะเบียน 

ในปี 2546 บริษัทฯ สามารถทำกำไรจากการลงทุนในหลักทรัพย์เพื่อค้าจำนวน 32 ล้านบาท ซึ่งส่วนใหญ่เป็นกำไรจากการลงทุนในหลักทรัพย์จดทะเบียน สำหรับการลงทุนในตราสารหนี้เนื่องจากสภาพคล่องที่ล้นระบบ และอัตราดอกเบี้ยเงินฝากที่ต่ำ บริษัทฯ จึงทยอยปรับลดขนาดการลงทุนลง ซึ่ง ณ วันที่ 31 ธันวาคม 2546 บริษัทฯ มีเงินลงทุนในหุ้นกู้เพียง 61 ล้านบาท

นโยบายการการลงทุนของบริษัท

การลงทุนและการค้าหลักทรัพย์ของบริษัทฯสามารถแบ่งตามประเภทของตราสารได้ดังนี้

1. เงินฝาก ตั๋วเงินที่สถาบันการเงินเป็นผู้ออก ตั๋วเงินคลัง
พันธบัตรรัฐบาลหรือรัฐวิสาหกิจที่มีอายุการไถ่ถอนไม่เกิน 3 ปี นับแต่วันที่ลงทุน

  2. ตราสารหนี้ภาคเอกชน หรือหน่วยลงทุน

3. หลักทรัพย์ประเภทพันธบัตรรัฐบาล พันธบัตรรัฐวิสาหกิจ
หรือตราสารแสดงสิทธิในหนี้ที่รัฐบาลค้ำประกัน ที่มีอายุไถ่ถอนเกิน 3 ปีนับแต่วันที่ลงทุน

4. หลักทรัพย์จดทะเบียนในตลาดหลักทรัพย์

  5. หลักทรัพย์ประเภทอื่นนอกเหนือจากข้างต้น

บริษัทฯมีนโยบายการลงทุนและค้าหลักทรัพย์ที่มีสภาพคล่องสูง
โดยบริษัทฯจะทำการศึกษาและคัดเลือกหลักทรัพย์ที่มีพื้นฐานและผลการดำเนินงานที่ดี
มีบทวิเคราะห์สนับสนุน และได้รับผลตอบแทนที่ดีตามสภาพของตลาด
โดยลักษณะการลงทุนและค้าหลักทรัพย์จะขึ้นกับสภาวะตลาด

นโยบายการควบคุมดูแลการลงทุน

คณะกรรมการบริษัท ทรีนีตี้ วัฒนา จำกัด (มหาชน)
จะเป็นผู้อนุมัติวงเงินลงทุนของบริษัทและบริษัทในกลุ่ม
รวมทั้งอนุมัติระเบียบวิธีปฏิบัติและการบริหารความเสี่ยงเกี่ยวกับการลงทุน
นอกจากนั้นได้แต่งตั้งคณะกรรมการพิจารณาการลงทุนและคณะกรรมการตราสารหนี้
เพื่อควบคุมดูแลการลงทุนให้เป็นไปตามระเบียบและขั้นตอนปฏิบัติที่ได้รับอนุมัติ
และควบคุมกำกับดูแลความเสี่ยงในการลงทุนให้เหมาะสม
รวมถึงการพิจารณาอนุมัติกรอบการลงทุนของผู้ดูแลบัญชีเงินลงทุนของบริษัท เช่น
การจำกัดและการอนุมัติผลขาดทุนของการลงทุน (โปรดดูรายละเอียดในส่วนที่ 2 ข้อ 9
หัวข้อการกำหนดอำนาจอนุมัติของคณะกรรมการพิจารณาการลงทุนและคณะกรรมการตราสารหนี้)

นโยบายการตั้งสำรองค่าเผื่อการด้อยค่าของเงินลงทุน

บริษัทหลักทรัพย์ ทรีนีตี้ จำกัด
มีนโยบายการบันทึกเงินลงทุนและการตั้งสำรองค่าเผื่อการด้อยค่าเช่นเดียวกับบริษัท ทรีนีตี้ วัฒนา
จำกัด (มหาชน)

  1.4) การเป็นที่ปรึกษาการลงทุน

บริษัทฯให้บริการด้านที่ปรึกษาการลงทุนควบคู่กับการให้บริการนายหน้าซื้อขายหลักทรัพย์
โดยจะทำหน้าที่ในการให้คำแนะนำเกี่ยวกับการลงทุนซื้อขายหลักทรัพย์ให้กับลูกค้า
ปัจจุบันบริษัทฯยังไม่มีการคิดค่าธรรมเนียมในการให้คำปรึกษาการลงทุนแต่อย่างใด บริษัทฯ
ได้รับความเห็นชอบระบบงานที่ปรึกษาการลงทุนแล้วตั้งแต่เมื่อวันที่ 5 พฤศจิกายน 2546 ดังนั้น
บริษัทฯสามารถให้คำแนะนำผ่านสื่อต่างๆได้ ในฐานะที่ปรึกษาการลงทุน

  1.5) การจัดจำหน่ายหลักทรัพย์

บริษัทหลักทรัพย์ ทรีนีตี้ จำกัด
มีการให้บริการด้านการจัดจำหน่ายและรับประกันการจัดจำหน่ายหลักทรัพย์แก่บริษัทต่างๆที่ประสงค์จะเสนอขายหลักทรัพย์ทั้งตราสารหนี้และตราสารทุน
โดยมีเจ้าหน้าที่ที่ผ่านการทดสอบความรู้ของการเป็นที่ปรึกษาทางการเงินของสำนักงาน ก.ล.ต.
และมีคุณสมบัติเป็นผู้ควบคุมการปฏิบัติงาน

ผลงานที่สำคัญด้านการจัดจำหน่ายและรับประกันการจัดจำหน่ายหลักทรัพย์ในปี 2545 และปี 2546
สรุปได้ดังนี้

ในปี 2545 บริษัทฯ
มีงานด้านการจัดจำหน่ายและรับประกันการจัดจำหน่ายหลักทรัพย์ที่เป็นการเสนอขายหลักทรัพย์ต่อประชาชนเป็นครั้งแรก
ในฐานะผู้จัดการการจัดจำหน่ายและรับประกันการจำหน่าย และผู้ร่วมจัดจำหน่าย จำนวน 22 บริษัท
และการจัดจำหน่ายตราสารหนี้ จำนวน 2 บริษัท
ซึ่งมีมูลค่าในการจัดจำหน่ายโดยบริษัทฯรวมประมาณ 1,350 ล้านบาท โดยในจำนวนนี้
บริษัทฯได้รับแต่งตั้งเป็นผู้จัดการการจัดจำหน่ายและรับประกันการจำหน่ายหุ้นสามัญเพิ่มทุนให้แก่
บมจ. ชาญอิสสระ ดีเวล็อปเมนท์ และเป็นผู้จัดการการจัดจำหน่ายหุ้นกู้ของบจ. ออสเปรย์ ซีรี่ส์ วัน
ภายใต้โครงการแปลงสินทรัพย์เป็นหลักทรัพย์ของการเคหะแห่งชาติ

และในปี 2546 บริษัทฯ
มีงานด้านการจัดจำหน่ายและรับประกันการจัดจำหน่ายหลักทรัพย์ที่เป็นการเสนอขายหลักทรัพย์ต่อประชาชนเป็นครั้งแรก
ในฐานะผู้จัดการการจัดจำหน่ายและรับประกันการจำหน่าย และผู้ร่วมจัดจำหน่าย จำนวน 24 บริษัท
และการจัดจำหน่ายตราสารหนี้และหน่วยลงทุน จำนวน 3 บริษัท
ซึ่งมีมูลค่าในการจัดจำหน่ายโดยบริษัทฯรวมประมาณ 9,560 ล้านบาท โดยในจำนวนนี้
บริษัทฯได้รับแต่งตั้งเป็นผู้จัดการการจัดจำหน่ายและรับประกันการจำหน่ายหุ้นสามัญเพิ่มทุนให้แก่
บมจ. ฐิติกร, บมจ. ไทยโอเลฟินส์, บมจ. หลักทรัพย์ กิมเอ็ง (ประเทศไทย) และบมจ.
ธนาคารกรุงเทพ และเป็นผู้จัดการการจัดจำหน่ายหุ้นกู้ของบจ. ออสเปรย์ ซีรี่ส์ วัน
ภายใต้โครงการแปลงสินทรัพย์เป็นหลักทรัพย์ของการเคหะแห่งชาติ

1.6) การเป็นที่ปรึกษาทางการเงิน

ปัจจุบันบริษัทหลักทรัพย์ ทรีนีตี้ จำกัด
ได้รับความเห็นชอบให้ดำเนินธุรกิจการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี ตั้งแต่วันที่ 8 สิงหาคม 2545

ค) บริษัท ทรีนีตี้ แอ๊ดไวซอรี่ 2001 จำกัด

บริษัท ทรีนีตี้ แอ๊ดไวซอรี่ 2001 จำกัด ดำเนินธุรกิจด้านที่ปรึกษาทางการเงิน
และงานด้านวาณิชธนกิจ
โดยบริษัทฯได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์กำหนดเป็นระยะเวลา
5 ปี นับตั้งแต่วันที่ 22 พฤษภาคม 2544
ทั้งนี้เมื่อครบกำหนดเวลาดังกล่าวแล้วบริษัทฯมีนโยบายที่จะยื่นขอความเห็นชอบต่อสำนักงานเพื่อดำเนินการด้านที่ปรึกษาทางการเงินต่อไป
ในปัจจุบันบริษัทฯ มีบุคลากรที่มีประสบการณ์และมีความรู้ความสามารถในงานด้านวาณิชธนกิจจำนวน
14 คน
โดยในจำนวนนี้มีเจ้าหน้าที่ที่ผ่านการทดสอบความรู้ของการเป็นที่ปรึกษาทางการเงินของสำนักงาน
ก.ล.ต. และมีคุณสมบัติเป็นผู้ควบคุมการปฏิบัติงานจำนวน 9 คน บริษัทฯ
มีการให้บริการที่ปรึกษาทางการเงินหลากหลายรูปแบบ ได้แก่
ที่ปรึกษาทางการเงินในการออกและเสนอขายหลักทรัพย์
การนำหลักทรัพย์เข้าจดทะเบียนในตลาดหลักทรัพย์แห่งประเทศไทย
ที่ปรึกษาในการซื้อหรือควบกิจการ (Merger & Acquisitions)
ที่ปรึกษาและตัวกลางในการจัดหาผู้ร่วมทุน
ที่ปรึกษาในการปรับโครงสร้างบริษัทและจัดหาแหล่งเงินทุน ที่ปรึกษาในการประเมินมูลค่าหุ้น
รวมทั้งเป็นที่ปรึกษาในการให้คำแนะนำด้านต่างๆที่เกี่ยวกับตลาดเงิน
ตลาดทุนและภาวะเศรษฐกิจอุตสาหกรรมโดยรวม
ตลอดจนการให้คำแนะนำเกี่ยวกับกฎระเบียบที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
และหน่วยงานอื่นๆที่เกี่ยวข้อง

ทั้งนี้ในการให้บริการที่ปรึกษาทางการเงินจะมุ่งเน้นที่จะให้บริการที่มีประสิทธิภาพ
และเสนอรูปแบบการบริการที่เอื้อประโยชน์สูงสุดให้กับลูกค้า
รวมทั้งการสร้างโอกาสในการเสนอบริการที่ต่อเนื่องให้กับลูกค้าเพื่อเป็นการรักษาฐานลูกค้าให้กลับมาใช้บริการของบริษัทฯอีกในอนาคต

นอกจากนี้ บริษัทฯยังได้จดทะเบียนเป็นที่ปรึกษาประเภท ก
กับศูนย์ข้อมูลที่ปรึกษาของกระทรวงการคลัง
เพื่อให้บริการในฐานะปรึกษาสาขาการเงินให้แก่หน่วยงานต่างๆ ทั้งภาครัฐและเอกชน

ผลงานด้านที่ปรึกษาทางการเงินของบริษัท ทรีนีตี้ แอ๊ดไวซอรี่ 2001 จำกัดในปี 2545 และปี 2546
สรุปได้ดังนี้

ในปี 2545 บริษัทฯ
มีงานด้านการเป็นที่ปรึกษาทางการเงินในการนำเสนอทางเลือกในการระดมทุนและจัดหาแหล่งเงินทุนเพิ่มเติม
การลดต้นทุนการกู้ยืม (Refinance) และขยายกิจการของบริษัทให้แก่บมจ. ไทยโอเลฟินส์
(บริษัทในเครือของบมจ.ปตท.ดำเนินธุรกิจปิโตรเคมี)
การจัดทำกลยุทธ์การเสนอขายหลักทรัพย์ของธนาคารกรุงไทย จำกัด (มหาชน)
ให้แก่กองทุนเพื่อการฟื้นฟูและพัฒนาระบบสถาบันการเงิน
การเสนอขายหุ้นสามัญเพิ่มทุนต่อประชาชนครั้งแรก (Initial Public Offering)ให้แก่บริษัท
ชาญอิสสระ ดีเวลล็อปเม้นท์ จำกัด (มหาชน)

และในปี 2546 บริษัทฯ
มีงานด้านการเป็นที่ปรึกษาทางการเงินในการเสนอขายหุ้นสามัญเพิ่มทุนต่อประชาชนครั้งแรก
(Initial Public Offering)ให้แก่บริษัท ฐิติกร จำกัด (มหาชน) และบริษัท ไทยโอเลฟินส์
จำกัด (มหาชน) และการเสนอขายหุ้นสามัญเพิ่มทุนต่อประชาชน (Public Offering)
ให้แก่ธนาคารกรุงเทพ จำกัด (มหาชน)

  ง) บริษัท ทรีนีตี้ อินฟอร์เมชั่น จำกัด

บริษัท ทรีนีตี้ อินฟอร์เมชั่น จำกัด เป็นบริษัทที่จัดตั้งเพื่อให้บริการเกี่ยวกับด้านการเงินและบัญชี
ตรวจสอบ คอมพิวเตอร์ และทรัพยากรบุคคล รวมทั้งงานด้านธุรการอื่นๆ
รวมทั้งการตรวจสอบและดูแลการปฏิบัติงานภายในให้กับบริษัทในกลุ่มทั้งหมด
โดยบริษัทฯได้มีการทำสัญญาระหว่างกันดังนี้

สัญญา ระหว่าง บริษัท ทรีนีตี้ อินฟอร์เมชั่น จำกัด กับ บริษัทหลักทรัพย์ ทรีนีตี้ จำกัด

+--------------+-------------------------------------------------------+
| คู่สัญญา:       | บริษัท ทรีนีตี้ อินฟอร์เมชั่น จำกัด : ผู้ให้บริการ                   |
|              |                                                       |
|              | บริษัทหลักทรัพย์ ทรีนีตี้ จำกัด : ผู้รับบริการ                      |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับงานปฏิบัติการด้านหลักทรัพย์                 |
|              |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการตรวจสอบและดูแลการปฏิบัติงานภายใน      |
|              |                                                       |
|              | -   ให้บริการเกี่ยวกับงานด้านทรัพยากรบุคคล และด้านธุรการ        |
|              |                                                       |
|              | -   ให้บริการเกี่ยวกับการประชาสัมพันธ์                        |
|              |                                                       |
|              | -   ให้บริการเกี่ยวกับงานธุรการ                             |
|              |                                                       |
|              | อายุสัญญา 1 ปี และมีผลต่อเนื่องไปอีกคราวละ 1 ปี                |
|              | หากไม่มีการบอกเลิกสัญญา                                   |
|              |                                                       |
|              | ค่าธรรมเนียมปี 2546 จำนวน 53 ล้านบาท                      |
+--------------+-------------------------------------------------------+
| สัญญาให       | ขอบเขตการให้บริการ                                      |
| ้บริการเกี่ยวกับร |                                                       |
| ะบบคอมพิวเตอร์ | -   ให้บริการติดตั้งระบบซื้อขายหลักทรัพย์และวิเคราะห์ข้อมูล         |
| :            |     ทดสอบและดูแลระบบ                                   |
|              |                                                       |
|              | -   ให้บริการกำหนดมาตรฐานเครื่องคอมพิวเตอร์                 |
|              |     ระบบเทคโนโลยีและอุปกรณ์สื่อสารต่างๆ                     |
|              |                                                       |
|              | -   ให้บริการดูแล ตรวจซ่อม                                |
|              |                                                       |
|              |    บำรุงรักษาและแก้ไขปัญหาต่างๆที่อาจจะเกิดกับระบบซื้อขายหลักทรัพย์ |
|              |                                                       |
|              | -   จัดหาบุคลากรให้เพียงพอ                                |
|              |     และเหมาะสมและมีคุณสมบัติตามผู้ว่าจ้างต้องการ               |
|              |     เพื่อให้การดำเนินงานมีประสิทธิภาพ                        |
|              |                                                       |
|              | -   จัดให้มีเจ้าหน้าที่บริการลูกค้า (Customer Support)          |
|              |     เข้ารับผิดชอบงานที่รับจ้างอย่างสม่ำเสมอ                    |
|              |                                                       |
|              | อายุสัญญา 1 ปี และมีผลต่อเนื่องไปอีกคราวละ 1 ปี                |
|              | หากไม่มีการบอกเลิกสัญญา                                   |
|              |                                                       |
|              | ค่าธรรมเนียม รวมอยู่ในสัญญาจ้างบริการ                        |
+--------------+-------------------------------------------------------+

สัญญา ระหว่าง บริษัท ทรีนีตี้ อินฟอร์เมชั่น จำกัด กับ บริษัท ทรีนีตี้ แอ๊ดไวซอรี่ 2001 จำกัด

+--------------+-------------------------------------------------------+
| คู่สัญญา:       | บริษัท ทรีนีตี้ อินฟอร์เมชั่น จำกัด : ผู้ให้บริการ                   |
|              |                                                       |
|              | บริษัท ทรีนีตี้ แอ๊ดไวซอรี่ 2001 จำกัด : ผู้รับบริการ               |
+--------------+-------------------------------------------------------+
| สัญญาจ้างบริการ | ขอบเขตการให้บริการ                                      |
| :            |                                                       |
|              | -   ให้บริการเกี่ยวกับการเงินและการบัญชี                      |
|              |                                                       |
|              | -   ให้บริการเกี่ยวกับการตรวจสอบและดูแลการปฏิบัติงานภายใน      |
|              |                                                       |
|              | -   ให้บริการเกี่ยวกับงานด้านทรัพยากรบุคคล และด้านธุรการ        |
|              |                                                       |
|              | -   ให้บริการเกี่ยวกับการประชาสัมพันธ์                        |
|              |                                                       |
|              | -   ให้บริการเกี่ยวกับงานธุรการ                             |
|              |                                                       |
|              | -   ให้บริการเกี่ยวกับงานคอมพิวเตอร์                         |
|              |                                                       |
|              | อายุสัญญา 1 ปี และมีผลต่อเนื่องไปอีกคราวละ 1 ปี                |
|              | หากไม่มีการบอกเลิกสัญญา                                   |
|              |                                                       |
|              | ค่าธรรมเนียมปี 2546 จำนวน 6 ล้านบาท                       |
+--------------+-------------------------------------------------------+

3.2 การตลาดและภาวะการแข่งขัน

3.2.1 ภาวะตลาดและการแข่งขันในธุรกิจหลักทรัพย์

มูลค่าซื้อขายหลักทรัพย์ในตลาดหลักทรัพย์ในปี 2546 มีมูลค่ารวม 4.70 ล้านล้านบาท เพิ่มขึ้นจากปี
2545 ที่มีมูลค่าเท่ากับ 2.06 ล้านล้านบาท หรือเพิ่มขึ้นร้อยละ 128.15
มูลค่าการซื้อขายเฉลี่ยต่อวันเพิ่มขึ้นเป็น 19,030 ล้านบาทจาก 8,415 ล้านบาทในปี 2545
หรือเพิ่มขึ้นร้อยละ 126.15 และดัชนีตลาดหลักทรัพย์จาก 356.48 จุด เมื่อสิ้นปี 2545 มาปิดที่
772.15 จุด ณ สิ้นปี 2546 เปลี่ยนแปลงเพิ่มขึ้นร้อยละ 116.60

ดัชนีตลาดหลักทรัพย์ในช่วงสามเดือนแรกของปี 2546 มีความผันผวนเป็นผลจากสงครามระหว่าง
สหรัฐอเมริกาและพันธมิตรของสหรัฐอเมริกา กับอิรัก ที่เกิดขึ้นจริงเมื่อวันที่ 20 มีนาคม 2546
และจบลงได้รวดเร็วภายใน 21 วัน คือวันที่ 9 เมษายน 2546
รวมถึงการระบาดของโรคทางเดินหายใจเฉียบพลันรุนแรง (SARS) ในเดือนมีนาคม อย่างไรก็ตาม
ดัชนีเริ่มปรับตัวสูงขึ้นอย่างต่อเนื่องตั้งแต่เดือนเมษายน 2546 โดยดัชนีปรับตัวสูงสุดในวันที่ 31
ธันวาคม 2546 ที่ระดับ 772.15 จุด
การปรับตัวเพิ่มขึ้นดังกล่าวมีสาเหตุสำคัญจากการขยายตัวเพิ่มขึ้นของภาวะเศรษฐกิจ
อัตราดอกเบี้ยอยู่ในระดับต่ำ สภาพคล่องทางการเงินอยู่ในระดับสูง
การเคลื่อนย้ายการลงทุนเข้าลงทุนในตลาดหลักทรัพย์ของนักลงทุนต่างประเทศ
การสนับสนุนจากภาครัฐบาลและหน่วยงานกำกับบริษัทจดทะเบียน
ความสำเร็จในการปรับโครงสร้างหนี้ของบริษัทที่อยู่ภายใต้การฟื้นฟูกิจการ
และการเพิ่มขึ้นของผลประกอบการของบริษัทจดทะเบียนในปี 2546
รวมถึงการเพิ่มขึ้นของบริษัทจดทะเบียนในตลาดซึ่งในปี 2546
มีบริษัทจดทะเบียนใหม่ในตลาดหลักทรัพย์ (รวมตลาดหลักทรัพย์ใหม่) จำนวน 27 บริษัท
ซึ่งนักลงทุนประสบความสำเร็จในการลงทุนในหุ้นที่เข้าใหม่อย่างมาก
สำหรับอัตราผลตอบแทนจากเงินปันผลในปี 2546 ลดลงเป็นร้อยละ 1.81 ต่ำลงจากปี 2545
ซึ่งเท่ากับร้อยละ 2.72 เนื่องจากราคาหลักทรัพย์ที่เพิ่มขึ้น สำหรับภาวะธุรกิจหลักทรัพย์โดยรวม
สำหรับปี 2544 - 2546 สามารถสรุปได้ดังนี้

  ------------------------------------ ----------- ----------- -----------
  ปี                                    2544        2545        2546

  มูลค่าการซื้อขายหลักทรัพย์ (ล้านบาท)         1,579,767   2,061,642   4,700,472

  มูลค่าการซื้อขายเฉลี่ยต่อวัน(ล้านบาท)         6,448.03    8,414.86    19,030.25

  มูลค่าหลักทรัพย์รวมตามราคาตลาด(ล้านบาท)    1,607,737   1,990,035   4,803,548

  ดัชนีตลาดหลักทรัพย์ (จุด)                  303.85      356.48      772.15

  อัตราเงินปันผลตอบแทน(%)                 2.06        2.72        1.81

  อัตราส่วนราคาปิดต่อกำไรสุทธิต่อหุ้น (เท่า)     4.92        6.98        13.65

  จำนวนบริษัทจดทะเบียน (บริษัท)             385         398         418
  ------------------------------------ ----------- ----------- -----------

ที่มา : ตลาดหลักทรัพย์แห่งประเทศไทย

มูลค่าการซื้อขายหลักทรัพย์ของทั้งปี 2546 อยู่ที่ 19,030 ล้านบาท เพิ่มขึ้นร้อยละ 126
เทียบกับปริมาณการซื้อขายใน 2545 ทั้งนี้มูลค่าการซื้อขายโดยรวมได้ปรับเพิ่มขึ้นอย่างมากในช่วง
ไตรมาส 4/46 ซึ่งสูงถึง 34,146 ล้านบาทต่อวัน

ปัจจุบัน บริษัทหลักทรัพย์ที่มีใบอนุญาตการเป็นนายหน้าซื้อขายหลักทรัพย์ มีจำนวนทั้งสิ้น 39 ราย
แบ่งเป็นบริษัทสมาชิกตลาดหลักทรัพย์แห่งประเทศไทย (Broker) 37 ราย
และบริษัทหลักทรัพย์ที่มิใช่สมาชิก (Sub-broker) 2 ราย ในจำนวนนี้มีบริษัทหลักทรัพย์ 23
รายให้บริการซื้อขายหลักทรัพย์ผ่านอินเทอร์เน็ต ทั้งนี้ บริษัทหลักทรัพย์ที่มีมูลค่าการซื้อขายสูงสุด 10
รายแรก มีส่วนแบ่งตลาดรวมกันร้อยละ 51.14 ของตลาดรวม ซึ่งลดลงจากปี 2545
ที่มีส่วนแบ่งการตลาดรวมกันสูงถึงร้อยละ 60.39 ของตลาดรวม
เป็นผลจากการที่บริษัทสมาชิกใหม่ที่เพิ่มขึ้น 9 รายในปี 2545
มีส่วนแบ่งการตลาดเพิ่มขึ้นอย่างเป็นสาระสำคัญหลายแห่งในปี 2546 ดังนี้

มูลค่าการซื้อขายหลักทรัพย์และส่วนแบ่งตลาดของบริษัทสมาชิกใหม่ปี 2545 เทียบกับปี 2546

  ------ --------- ---------------------- --------------- ------ --------- ---------------------- ---------------
  ปี 2545                                                  ปี 2546                                  

  อันดับ   บริษัท      มูลค่าการซื้อขาย(ล้านบาท)   ส่วนแบ่งตลาด(%)   อันดับ   บริษัท      มูลค่าการซื้อขาย(ล้านบาท)   ส่วนแบ่งตลาด(%)

  19     BLS       85,765                 2.10            6      BLS       325,559                3.48

  23     TRINITY   59,198                 1.45            17     TRINITY   226,482                2.42

  25     CLSA      35,842                 0.87            29     CLSA      137,720                1.42

  26     ASSET     30,427                 0.75            14     ASSET     266,171                2.85

  31     HSBC-S    15,512                 0.38            34     HSBC-S    41,610                 0.45

  33     FINANSA   9,102                  0.22            21     FINANSA   202,569                2.17

  34     GLBLEX    4,677                  0.11            12     GLBLEX    273,126                2.92

  35     SYRUS     3,833                  0.09            25     SYRUS     183,640                1.97

  36     FES       130                    0.00            26     FES       167,454                1.79

         รวม       244,486                5.97                   รวม       1,824,331              19.47
  ------ --------- ---------------------- --------------- ------ --------- ---------------------- ---------------

ที่มา : ตลาดหลักทรัพย์แห่งประเทศไทย

ในปี 2545 ตลาดหลักทรัพย์ได้กำหนดให้มีการใช้ค่าธรรมเนียมนายหน้าใหม่ในอัตราขั้นต่ำร้อยละ
0.25 และกำหนดเพดานการจ่ายค่าตอบแทนให้กับเจ้าหน้าที่การตลาดที่ร้อยละ 25 ตั้งแต่วันที่ 14
มกราคม 2545 การกำหนดค่าธรรมเนียมและค่าตอบแทนดังกล่าว
ได้เปลี่ยนรูปแบบการแข่งขันจากการลดค่าธรรมเนียมนายหน้า เป็นการให้บริการเสริมด้านหลักทรัพย์
ได้แก่ การวิเคราะห์หลักทรัพย์ และการให้บริการรูปแบบอื่น เช่น การซื้อขายผ่านอินเตอร์เน็ต
เป็นต้น

ในต้นปี 2546
ตลาดหลักทรัพย์ได้ดำเนินการมาตรการเพื่อการควบคุมการโยกย้ายงานของเจ้าหน้าที่การตลาด
ส่งผลให้การแย่งตัวเจ้าหน้าที่ลดลง บริษัทฯ ดำเนินนโยบายสร้างเจ้าหน้าที่การตลาดใหม่ถึง 70 คน
โดยส่วนหนึ่งได้มาจากการเข้าร่วมโครงการกับตลาดหลักทรัพย์แห่งประเทศไทยในการรับนักศึกษาที่เพิ่งสำเร็จการศึกษา
การเปิดสาขาใหม่ 6 แห่ง เพิ่มนักวิเคราะห์หลักทรัพย์
ขยายฐานลูกค้าโดยใช้บทวิเคราะห์หลักทรัพย์ที่แม่นยำ
และการจัดสัมมนาแก่ลูกค้าของบริษัททุกไตรมาส
รวมถึงการกระจายหลักทรัพย์ของบริษัทจดทะเบียนใหม่ที่บริษัทฯ
เป็นผู้จัดการการจัดจำหน่ายให้ลูกค้าอย่างทั่วถึง
ทำให้ส่วนแบ่งการตลาดของบริษัทเพิ่มขึ้นโดยตลอดในปี 2546 ดังนี้

  --------------- ------------------- ---------------- -------------------
  เดือน            ส่วนแบ่งทางการตลาด    เดือน             ส่วนแบ่งทางการตลาด

  มกราคม          1.42%               กรกฎาคม          1.91%

  กุมภาพันธ์         1.40%               สิงหาคม           2.42%

  มีนาคม           1.64%               กันยายน           2.69%

  เมษายน          1.73%               ตุลาคม            2.78%

  พฤษภาคม         1.63%               พฤศจิกายน         3.04%

  มิถุนายน          1.83%               ธันวาคม           2.68%
  --------------- ------------------- ---------------- -------------------

สำหรับกลุ่มลูกค้าเป้าหมายของบริษัทหลักทรัพย์ ทรีนีตี้ จำกัด นั้น
เป็นลูกค้ารายย่อยซึ่งเป็นบุคคลธรรมดาและนิติบุคคลทั่วไป
ปัจจุบันกลุ่มลูกค้าดังกล่าวเป็นฐานลูกค้าหลักของบริษัทฯโดยมีมูลค่าการซื้อขายคิดเป็นร้อยละ 95
ของมูลค่าการซื้อขายรวมของบริษัทฯ ซึ่งสัดส่วนลดลงจากปี 2545 ที่อยู่ที่ร้อยละ 99
เป็นผลจากการที่บริษัทมีฐานลูกค้าที่เป็นกองทุนสถาบันในประเทศเพิ่มมากขึ้นเป็นร้อยละ 3.64
จากเดิมร้อยละ 0.23 และในช่วงที่ผ่านมาบริษัทฯ ไม่มีการพึ่งพิงลูกค้ารายใดรายหนึ่งเกิน 10%
ของรายได้รวม โดยลูกค้าของบริษัทฯจะซื้อขายหลักทรัพย์ด้วยเงินสดคิดเป็นสัดส่วนร้อยละ 96
และซื้อขายด้วยบัญชีเครดิตบาลานซ์ในสัดส่วนร้อยละ 3.16
สำหรับการซื้อขายหลักทรัพย์ผ่านระบบอินเตอร์เน็ต ก็มีสัดส่วนเพิ่มขึ้นเช่นกันจากร้อยละ 0.03
เป็นร้อยละ 0.92

ตารางแสดงมูลค่าซื้อขายของลูกค้าแยกตามประเภทของลูกค้า

+-----------------+--------+-------+--------+-------+--------+-------+
|                 | ปี 2544 |       | ปี 2545 |       | ปี 2546 |       |
+-----------------+--------+-------+--------+-------+--------+-------+
| ประเภทลูกค้า      | มูลค    | สัดส่วน | มูลค    | สัดส่วน | มูลค    | สัดส่วน |
|                 | ่าซื้อขาย |       | ่าซื้อขาย |       | ่าซื้อขาย |       |
|                 |        | (%)   |        | (%)   |        | (%)   |
|                 | (ล     |       | (ล     |       | (ล     |       |
|                 | ้านบาท) |       | ้านบาท) |       | ้านบาท) |       |
+-----------------+--------+-------+--------+-------+--------+-------+
| รายย่อย          | 51,    | 99.32 | 106,   | 99.67 | 216,   | 95.10 |
|                 | 354.47 |       | 290.97 |       | 660.18 |       |
| (ชาวไทย +       |        |       |        |       |        |       |
| ต่างประเทศ)      |        |       |        |       |        |       |
+-----------------+--------+-------+--------+-------+--------+-------+
| กอง             | -      | -     | 249.00 | 0.23  | 8,     | 3.64  |
| ทุนสถาบันในประเทศ |        |       |        |       | 305.81 |       |
+-----------------+--------+-------+--------+-------+--------+-------+
| สถาบันต่างประเทศ  | -      | -     | -      | -     | 212.62 | 0.10  |
+-----------------+--------+-------+--------+-------+--------+-------+
| อื่นๆ             | 348.18 | 0.68  | 100.91 | 0.10  | 2,     | 1.16  |
|                 |        |       |        |       | 632.77 |       |
+-----------------+--------+-------+--------+-------+--------+-------+
| รวม             | 51,    | 1     | 106,   | 1     | 227,   | 1     |
|                 | 702.65 | 00.00 | 640.88 | 00.00 | 811.38 | 00.00 |
+-----------------+--------+-------+--------+-------+--------+-------+

หมายเหตุ : อื่น ๆ หมายถึง บัญชีซื้อขายของบริษัทหลักทรัพย์ ทรีนีตี้ จำกัด

ตารางแสดงมูลค่าซื้อขายของลูกค้าแยกตามประเภทบัญชี

+--------------+---------+-------+---------+-------+---------+-------+
|              | ปี 2544  |       | ปี 2545  |       | ปี 2546  |       |
+--------------+---------+-------+---------+-------+---------+-------+
| ประเภทบัญชี    | มูล      | สัดส่วน | มูล      | สัดส่วน | มูล      | สัดส่วน |
|              | ค่าซื้อขาย |       | ค่าซื้อขาย |       | ค่าซื้อขาย |       |
|              |         | (%)   |         | (%)   |         | (%)   |
|              | (       |       | (       |       | (       |       |
|              | ล้านบาท) |       | ล้านบาท) |       | ล้านบาท) |       |
+--------------+---------+-------+---------+-------+---------+-------+
| บัญชีเงินสด     | 51      | 1     | 106     | 99.97 | 218     | 95.92 |
|              | ,702.65 | 00.00 | ,610.26 |       | ,502.31 |       |
+--------------+---------+-------+---------+-------+---------+-------+
| บัญ           | -       | -     | -       | -     | 7       | 3.16  |
| ชีเครดิตบาลานซ์ |         |       |         |       | ,204.80 |       |
+--------------+---------+-------+---------+-------+---------+-------+
| บัญชีอินเตอร์เน็ต | -       | -     | 30.62   | 0.03  | 2       | 0.92  |
|              |         |       |         |       | ,104.27 |       |
+--------------+---------+-------+---------+-------+---------+-------+
| รวม          | 51      | 1     | 106     | 1     | 227     | 1     |
|              | ,702.65 | 00.00 | ,640.88 | 00.00 | ,811.38 | 00.00 |
+--------------+---------+-------+---------+-------+---------+-------+

แนวโน้มธุรกิจหลักทรัพย์ในปี 2547

โครงสร้างรายได้ของบริษัทหลักทรัพย์ประกอบไปด้วยรายได้ค่าธรรมเนียมซื้อขายหลักทรัพย์(Brokerage)
รายได้ค่าธรรมเนียมจากงานด้านวาณิชธนกิจ(Investment Banking)
กำไรจากการบริหารพอร์ตการลงทุน(Portfolio Investment)
และค่าธรรมเนียมจากการบริหารกองทุนส่วนบุคคล(Private Fund Management)
จากโครงสร้างรายได้ของบริษัทหลักทรัพย์ดังกล่าว
ทำให้ธุรกิจหลักทรัพย์เป็นธุรกิจที่เติบโตตามทิศทางของตลาดทุนเป็นหลัก

แม้ว่าปริมาณการซื้อขายหลักทรัพย์เฉลี่ยต่อวัน 19,030 ล้านบาทในปี 2546 เพิ่มขึ้นร้อยละ 126
เทียบกับช่วงเดียวกันของปีก่อน ประกอบกับการปรับตัวเพิ่มขึ้นของดัชนี SET ถึงร้อยละ 116
ได้ส่งผลทำให้บริษัทหลักทรัพย์มีรายได้ค่านายหน้าซื้อขายหลักทรัพย์เพิ่มขึ้นอย่างมาก
นอกจากนี้กำไรจากการลงทุนเป็นส่วนธุรกิจที่สนับสนุนให้บริษัทหลักทรัพย์หลายแห่งมีผลการดำเนินงานที่เติบโตอย่างโดดเด่น
อย่างไรก็ตามคาดว่าทิศทางของดัชนี SET ในปี 2547 จะไม่เป็นเช่นเดียวกับปี 2546
โดยคาดว่าดัชนีจะมีความผันผวน
สภาวะการลงทุนขึ้นอยู่กับการนำหุ้นในกลุ่มรัฐวิสาหกิจเข้ามาจดทะเบียน เพื่อทำให้ Market
Capitalization เพิ่มขึ้น
และเพื่อเป็นการดึงดูดการลงทุนจากต่างประเทศให้เข้ามาอย่างต่อเนื่อง

สำนักงานกำกับหลักทรัพย์และตลาดหลักทรัพย์(ก.ล.ต.)
ได้เลื่อนอัตราค่าธรรมเนียมซื้อขายหลักทรัพย์ขั้นต่ำออกไปอีก 2 ปี
ทำให้อัตราค่าธรรมเนียมซื้อขายหลักทรัพย์ขั้นต่ำ 0.25% จะใช้ไปจนถึงปี 2550
และค่าธรรมเนียมการซื้อขายหลักทรัพย์จะมีการพิจารณาใหม่ในทุกๆ 2 ปี นอกจากนี้
ก.ล.ต.ยังยกเลิกแนวคิดในเรื่องการห้ามซื้อขายหลักทรัพย์แบบวันเดียวกับหลักทรัพย์ที่มีค่า PER
เกินกว่า 100 เท่า และหลักทรัพย์นั้นมีปริมาณการซื้อขายสูงกว่า 100% ของจำนวนหุ้นหมุนเวียน
แต่ให้พิจารณาห้ามซื้อขายวันเดียวเป็นรายหลักทรัพย์แทน อย่างไรก็ตามมาตรการการวางหลักประกัน
10% สำหรับบัญชีซื้อขายหลักทรัพย์ทุกประเภทยังคงให้มีการบังคับในไตรมาส 2/47
ทั้งนี้การเลื่อนค่าธรรมเนียมฯขั้นต่ำออกไปอีก 2 ปี
การยกเลิกมาตรการห้ามซื้อขายแบบวันเดียวดังกล่าวได้ส่งผลดีต่อบรรยากาศการลงทุนโดยรวม
ทำให้มีความชัดเจนในเชิงนโยบาย
และเป็นการลดแรงกดดันต่อความสามารถในการทำกำไรของบริษัทหลักทรัพย์ด้วย

ภายใต้แผนแม่บททางการเงิน (Financial Master Plan) ได้ทำให้ธนาคารพาณิชย์
บริษัทเงินทุนหลักทรัพย์ และบริษัทหลักทรัพย์หลายแห่งมีการปรับตัว
ธนาคารพาณิชย์ขนาดใหญ่ปรับกลยุทธ์เป็นธนาคารเต็มรูปแบบ (Full Service Bank)
ที่ทำธุรกิจการเงินครบวงจร ในขณะที่บริษัทเงินทุนหลักทรัพย์เตรียมยื่นขออนุญาตเป็นธนาคารพาณิชย์
ทั้งนี้แม้ว่าภายใต้กรอบของแผนแม่บททางการเงินจะยังไม่อนุญาตให้ธนาคารพาณิชย์ทำธุรกิจนายหน้าค้าหลักทรัพย์
แต่อย่างไรก็ตามธนาคารแห่งประเทศไทยอนุญาตให้ธนาคารพาณิชย์สามารถมีบริษัทในเครือที่ดำเนินธุรกิจด้านนี้ได้
ธนาคารไทยพาณิชย์เป็นธนาคารแห่งแรกที่ได้มีการปรับโครงสร้างบริษัทที่ให้บริการทางการเงินของกลุ่มทั้งหมด
โดยธนาคารเข้ามาถือหุ้น 100% ในบริษัทหลักทรัพย์ไทยพาณิชย์ จำกัด
และรวมบริษัทหลักทรัพย์จัดการกองทุนรวมเข้ามาไว้ภายใต้บริษัทหลักทรัพย์แห่งนี้ด้วย

การปรับตัวของบริษัทหลักทรัพย์ไทยพาณิชย์
จำกัดได้ส่งผลทำให้บริษัทหลักทรัพย์ขนาดใหญ่มีการปรับตัวตามเพื่อให้บริการทางการเงินที่ครบวงจร
นอกจากนี้ยังเป็นการสร้างมูลค่าเพิ่มของการบริการด้วย ดังเช่นบมจ. หลักทรัพย์ เอบีเอ็น แอมโร
เอเชีย(AST) และบมจ. หลักทรัพย์ แอสเซทพลัส (ASSET) ซึ่งถือเป็นการนำจุดแข็งของ 2
บริษัทมารวมกัน เพื่อสร้างมูลค่าเพิ่มของบริการ
จากตัวอย่างการปรับตัวของบริษัทหลักทรัพย์ดังกล่าวทั้ง 2 กรณี
ทำให้แนวโน้มการปรับตัวของบริษัทหลักทรัพย์ต้องมีการนำเสนอบริการทางการเงินที่ครบวงจร
ซึ่งจะทำให้บริษัทหลักทรัพย์จำเป็นที่จะต้องมีความพร้อมเรื่องฐานทุน
เครือข่ายที่กว้างขวางทั้งในและต่างประเทศ มีกลุ่มผู้ถือหุ้นที่สนับสนุนธุรกิจ
และส่งเสริมธุรกิจซึ่งกันและกัน เพื่อรองรับการพัฒนาของตลาดทุน

แนวโน้มการแข่งขัน

การเพิ่มขึ้นของจำนวนบริษัทหลักทรัพย์ระหว่างปี 2545 และ 2546
ทำให้การแข่งขันทวีความรุนแรงทั้งด้านความพอเพียงของจำนวนบุคลากร และการได้มาซึ่งธุรกิจ
ดังนั้นผู้ประกอบการจึงต้องปรับตัวด้วยการมุ่งเน้นคุณภาพการให้บริการ ทั้งด้านการแนะนำการลงทุน
และการให้บริการบทวิเคราะห์หลักทรัพย์ที่มีคุณภาพ
ตลอดจนเน้นความพยายามในการขยายฐานกลุ่มลูกค้าซื้อขายหลักทรัพย์ให้กว้างขึ้น
และพัฒนาขีดความสามารถในธุรกิจที่ปรึกษาทางการเงินและการจัดจำหน่ายและรับประกันการจำหน่ายหลักทรัพย์

กลยุทธ์การแข่งขัน

บริษัทหลักทรัพย์ ทรีนีตี้ จำกัด
มีนโยบายที่จะทำธุรกิจนายหน้าซื้อขายหลักทรัพย์โดยกำหนดกลยุทธ์การแข่งขันในด้านการให้บริการข้อมูลที่ถูกต้อง
ครบถ้วน รวดเร็ว และฉับไว เพื่อให้ลูกค้าของบริษัทได้รับข้อมูลเพื่อใช้ประกอบการตัดสินใจลงทุน
บริษัทฯมีบุคลากรด้านการตลาดที่มีความเชี่ยวชาญและมีคุณภาพ บริษัทฯ
มีสาขาสำนักงานด้านค้าหลักทรัพย์ในกรุงเทพฯ และเขตภูมิภาค 11 สาขา ครอบคลุมใน 8 จังหวัด
ในปี 2547
บริษัทจะขยายสาขาเพิ่มและเพิ่มบุคลากรเพื่อให้บริการและอำนวยความสะดวกให้กับลูกค้าของบริษัทฯได้อย่างทั่วถึง
นอกจากนั้นบริษัทฯยังมีนโยบายที่จะเข้าร่วมในการจัดจำหน่ายและรับประกันการจำหน่ายหลักทรัพย์ที่อยู่ในความสนใจของลูกค้า
รวมทั้งเป็นผู้นำในการเสนอผลิตภัณฑ์ใหม่เพื่อให้บริการแก่ลูกค้า

3.2.2 ภาวะการแข่งขันธุรกิจที่ปรึกษาทางการเงิน

การฟื้นตัวของภาวะการซื้อขายหลักทรัพย์ นับตั้งแต่ปี 2544
ส่งผลให้ธุรกิจด้านที่ปรึกษาทางการเงินกลับมาฟื้นตัวอีกครั้ง โดยในปี 2546
มีบริษัทจดทะเบียนเข้าใหม่ในตลาดหลักทรัพย์แห่งประเทศไทย (Stock Exchange of Thailand
: SET) จำนวน 21 บริษัท และบริษัทจดทะเบียนในตลาดหลักทรัพย์ใหม่ (Market for
Alternative Investment : MAI) จำนวน 6 บริษัท คิดเป็นมูลค่ารวมตามราคาตลาด
รวมทั้งสิ้น 32,866 ล้านบาท
นอกจากนี้มีบริษัทจดทะเบียนเดิมระดมทุนเพิ่มในรูปของการเสนอขายหุ้นให้แก่ผู้ถือหุ้นเดิม (Right
Issue) ประชาชนทั่วไป (Public Offering: PO) และเสนอขายบุคคลเฉพาะเจาะจง
(Private Placement : PP) รวมทั้งสิ้นประมาณ 114,321.65 ล้านบาท

สำหรับแนวโน้มภาวะการแข่งขันของธุรกิจด้านการเป็นที่ปรึกษาทางการเงิน
ปัจจุบันมีผู้ประกอบธุรกิจที่ปรึกษาทางการเงินในจำนวนที่มากขึ้น
ซึ่งรวมถึงบริษัทที่ได้รับความเห็นชอบจากสำนักงาน ก.ล.ต. ซึ่ง ณ วันที่ 25 กุมภาพันธ์ 2547
มีจำนวน 64 ราย เพิ่มขึ้นจากปี 2545 ที่มีจำนวน 58 ราย ทำให้เกิดภาวะการแข่งขันที่สูงขึ้น
โดยมีปัจจัยของคุณภาพของทีมงาน ประสบการณ์และความเชี่ยวชาญในธุรกรรมต่างๆ
เครือข่ายความสัมพันธ์ ความคิดริเริ่มในการนำเสนอรูปแบบตราสารทางการเงินใหม่ๆ
เป็นปัจจัยที่สำคัญในการแข่งขัน

กลยุทธ์การแข่งขัน

บริษัท ทรีนีตี้ แอ๊ดไวซอรี่ 2001 จำกัด มีนโยบายเน้นการดูแลลูกค้าแบบครบวงจร
โดยการสร้างความสัมพันธ์กับลูกค้าในลักษณะ Corporate Client
ให้บริการที่ปรึกษาด้านการระดมทุนทั้งตราสารหนี้และตราสารทุน
การออกตราสารจากการแปลงสินทรัพย์เป็นหลักทรัพย์ รวมถึงการเป็นที่ปรึกษาในการควบรวมกิจการ
บริษัทฯเชื่อว่าด้วยทีมงานที่มีคุณภาพ ประสบการณ์ และความเชี่ยวชาญในธุรกิจ
บริษัทฯสามารถแข่งขันและให้บริการที่ดีกับลูกค้าได้

3.3 การจัดหาแหล่งเงินทุน

3.3.1 แหล่งที่มาของเงินทุน

ณ วันที่ 31 ธันวาคม 2546 บริษัทหลักทรัพย์ ทรีนีตี้ จำกัด
มีเงินทุนจากส่วนของผู้ถือหุ้นและเงินกู้ยืมคิดเป็นร้อยละ 21.01 และร้อยละ 13.52
ของหนี้สินและส่วนของผู้ถือหุ้นรวมตามลำดับ ทั้งนี้วงเงินสินเชื่อจากสถาบันการเงิน บริษัทฯ
มีไว้เพื่อเป็นเงินทุนหมุนเวียนและแหล่งเงินทุนสำรองเพิ่มเติม
สำหรับนโยบายการจัดหาเงินทุนในอนาคต บริษัทฯ
มีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงิน
โดยคำนึงถึงความเหมาะสมของอัตราส่วนเงินกองทุนต่อสินทรัพย์สภาพคล่องสุทธิเป็นหลัก

3.3.2 การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้น

บริษัท ทรีนีตี้ วัฒนา จำกัด (มหาชน) มีเงินให้กู้ยืมเพื่อการดำเนินงานแก่บริษัทในกลุ่มเท่านั้น
ซึ่งอัตรากู้ยืมระหว่างกันเป็นอัตราตลาด บริษัทฯไม่มีการให้กู้ยืมแก่
หรือกู้ยืมจากผู้บริหารหรือผู้ถือหุ้นแต่อย่างใด

3.3.3 การดำรงเงินกองทุนต่อสินทรัพย์สภาพคล่องสุทธิ

บริษัท ทรีนีตี้ วัฒนา จำกัด (มหาชน) มีนโยบายให้บริษัทหลักทรัพย์ ทรีนีตี้ จำกัด (มหาชน)
ดำรงเงินกองทุนต่อสินทรัพย์สภาพคล่องให้เป็นไปตามนโยบายของสำนักงานคณะกรรมการกำกับหลักทรัพย์และตลาดหลักทรัพย์ตลอดระยะเวลา

ณ วันที่ 31 ธันวาคม 2546 บริษัทหลักทรัพย์ ทรีนีตี้ จำกัด
มีอัตราส่วนเงินกองทุนต่อสินทรัพย์สภาพคล่องสุทธิร้อยละ 29.27
ทั้งนี้ตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์กำหนดให้มีอัตราส่วนดังกล่าวไม่น้อยกว่าร้อยละ
7